Hyvät katsojat! Tervetuloa Evoluutio, luominen ja tiede -sarjaan!
Näissä jaksoissa olen perehtynyt -
evoluution, luomisen ja tieteen väliseen vuorovaikutukseen -
ja siihen, kuinka tärkeää on, että tiedät ja ymmärrät, mihin uskot, -
jos ajattelet uskovasi evoluutioon.
Että sinulla on informoitu johtopäätös siitä, -
mistä tässä keskustelussa on kysymys.
Tämä asia ei ole sinänsä ollenkaan vaikea.
Se on hyvin mielenkiintoinen ja sinun on hyvin tärkeää -
perustaa uskosi myös järkeen.
Usko ei ole mikään hyppy tunteisiin.
Sellaisena se on vaarallista tunne-elämän ailahdellessa.
Jos joku aikaansaa voimakkaamman tunne-elämyksen, usko vaarantuu.
Jumala on järkevä, sen näkee. Hän on suunnitellut hienon maailman -
toimivine luonnonlakeineen, ja kaikkialla on vielä järjestystä.
Langenneestakin luomakunnasta näkee, että se on luotu järjestykseen.
Se nyt rappeutuu vähän samoin, kuin uusi auto ruostuu.
Luomakunta on ruostumassa, mutta alkuperäinen järjestys näkyy.
Usko on siis hyvin järkevää, -
ja nykyään on hyvin järkevää uskoa luomiseen.
Luominen näet sopii todella hyvin -
kaikkeen siihen moderniin tieteelliseen tutkimukseen, jota tehdään.
Viime vuosina on nimittäin testattavaa tiedettä, -
testattavia tieteellisiä tutkimustuloksia, jotka vahvistavat, -
että darvinismi on sadun kerrontaa.
Luonnon rakenne ja toiminta osoittavat kiistatta, -
että siellä takana on suunnittelija.
Yli 150 vuotta vallinnut evoluutio teoria -
ja uudistetussa muodossaan, uusdarvinismina 100 vuotta, -
on ollut varsinkin länsimaissa uskon tuhoaja.
Ateistiprofessori Rowan Williamsin mukaan evoluutioteoria on -
"suurin koskaan keksitty ateismin veturi".
Nämä jäykkäniskaiset kovat darvinistit, -
jotka ovat ateisteja, kyllä sen huomaavat, -
että darvinismi on suurin koskaan keksitty ateismin veturi.
Tämän päivän johtava ateisti on prof. Richard Dawkins.
Kun häneltä kysyttiin mielipidettä luomisesta, -
niin hän sanoi yllättäen näin: "Kyllä nämä evankelikaalit -
eli protestantit, jotka uskovat luomiseen, -
ovat kyllä ihan oikeassa siinä, -
että darvinismi eli evoluutioteoria on suurin uskon vihollinen."
Dawkins jatkoi yllättäen vielä, että ns. "sofistikoidut" teologit -
eli teologisissa tiedekunnissa jylläävä valtavirta, -
ylipapit ja kirjanoppineet, ovat vaarassa -
yrittäessään yhdistää evoluutio- teoriaa ja kristillistä uskoa.
Prof. Dawkins sanoo suoraan, että tämä on virhe. He ovat väärässä.
Tämä on todella paljastava argumentti vihollisen suusta.
Kannattaa huomioida.
Tämän takia Luominen ry:ssä -
tehtiin lyhytelokuva Nuorisokato.
Siitä selviää, miksi seurakuntanuorista tulee ateisteja.
Se on erittäin hyvä haastattelututkimus siitä, -
miksi seurakunnan aktiivinuorista tulee ateisteja.
Tämän luulisi kiinnostavan kaikkia seurakuntia.
Kannattaa katsoa tuo lyhytelokuva.
Siitä näkee, missä mennään ja mistä on kysymys.
Tämmöinen testi evoluution opetukseen: -
Kun opetetaan, että Jumala loi sinut -
tappamalla epäonnistuneita prototyyppejä 3,5 miljardia vuotta, -
siis kuoleman avulla, niin sen yhdistäminen kristinuskoon -
ei ole aikaansaanut parijonoa kirkon ovelle ja liittymään kirkkoon.
Päinvastoin virta menee aivan toiseen suuntaan.
Jäljet pelottavat, mutta Nuorisokato-lyhytelokuvasta selviää, -
missä mennään ja mistä on oikein kysymys.
Miksi isoset rippikoulun vetämisen jälkeen -
eroavat kirkosta?
Tähän vaaditaan vastauksia. Jos kirkko olisi fiksu, kuin firma, -
niin tietysti se tekisi markkinatutkimuksen, -
mistä asiakaskato johtuu.
Itse asiassa esitin tätä kirkolliskokouksessa useaan kertaan -
ollessani sen jäsen 16 vuotta, mutta ei se herättänyt kiinnostusta.
Olisi kannattanut tutkia, miksi nuoriso häviää kirkosta.
Olisimme saaneet vastauksen. Asia selviää brittien elokuvasta.
No, luominen vs. evoluutio -keskustelulla on myös yhteytensä -
kristinuskon pelastusoppiin, ja tämähän on sen ydinkysymys.
Raamatun mukaan koko ihmiskunnan maallinen isä, Adam, -
luotiin moraalisesti täydelliseksi, -
mutta myös anatomialta ja fysiologialta täydelliseksi - totta kai.
Luomiskertomuksessa Jumala itse sanoo, että tulos oli sangen hyvä.
Hänen sanomanaan se oli täydellinen ja virheetön.
Kun Adam lankesi syntiin, siitä seurasi, -
että kaikki hänen jälkeläisensä perivät syntisyyden, -
koska he olivat yhtä. Tämä on se perisyntioppi.
Tätä perisyntioppia vastaan tietysti taistellaan verisesti, -
mutta kyllä sen huomaat, että ihminen on todella paha.
Käynnissä olevat sodat, julmuudet ja raakuudet osoittavat sen.
Eivät lapsetkaan mitään puhtaita pulmusia ole.
Kyllä meitä perisynti painaa. Ei siitä ole epäilystäkään.
Kristillisessä teologiassa Jumalan pelastussuunnitelmaan kuuluu, -
että Jumalaan uskovista tulee yhtä Kristuksessa, -
kuten he ovat olleet yhtä Adamissa. Siis yhtä Adamissa perisynnissä, -
yhtä Kristuksessa lunastettuina, syntisinä yhä, mutta lunastettuina -
ja kasvamassa täyteen aikuisuuteen Kristuksessa pikkuhiljaa.
Ei meistä synnittömiä tule, mutta tiedämme, mihin suuntaan mennään.
Tässä mielessä kristityt ovat osallisia -
Kristuksen täydelliseen elämään, kuolemaan ja ylösnousemukseen.
Raamatun mukaan Kristus on seurakunnassa, srk:n jäsenessä: -
Kristus teissä kirkkauden toivo.
Hyvin tärkeä asia. Jos tätä ei ole: täydellistä luomista, -
syntiinlankeemusta ja sitten yhteyttä Kristuksessa, -
niin ei Raamatussa ole mitään järkeä.
Jos evoluutioteoria ihmisen historiasta on totta, -
Raamatun kertomus Adamista muuttuu myytiksi, -
ja koko evankeliumin sanomalta putoaa pohja.
On tärkeää tajuta, että jos emme usko luomiseen, -
niin ei meillä ole sitten mitään evankeliumin sanomaa.
Ilman Raamatussa kuvattua luomista ja lankeemusta ei ole kristinuskoa.
Raamatulliseen luomiseen uskovat väittävät, -
että monet tärkeät kristinuskon opit pohjautuvat 1. Mooseksen kirjaan.
Siis ne, jotka koskevat Jumalaa Luojana, -
lain antajana (1. Moos. 2:17), tuomarina (1. Moos. 3) -
ja Pelastajana (1. Moos. 3:15). Heti lankeemuksen jälkeen -
Jumala ei halua jättää ihmisiä pulaan, -
vaan puhuu vaimon miespuolisesta siemenestä, -
joka tulee ja jossa on pelastus.
Heti ilmoitetaan Kristuksen tulo (1. Moos. 3:15).
Teologiset tiedekunnat eivät tätä tietenkään ymmärrä, uskovat kyllä.
Jos olet Kristuksessa, sinulla on Pyhä Henki, -
joka opastaa ymmärtämään ja opettaa ja auttaa käsittämään, -
että Raamattu on Jumalan ilmoitus, joka on totta.
Raamattu on siis Pyhän Hengen kirjoittama kirja - uskoville.
Luomiseen uskovat korostavat, -
että jos 1. Mooseksen kirjaa pidetään vain myyttisenä tekstinä, -
kaikki sen esittämät opit väistämättä kyseenalaistetaan.
Näin ollen tässä tapauksessa koko kristillisyys luhistuu.
Barna Groupin, tämän kirjan julkaisijan, -
v. 2002 tekemässä tutkimuksessa todetaan, -
että USA:ssa 66 % kristittyjen kotien lapsista -
hylkää uskon aikuisena, mutta vauhti kiihtyy.
Uudempi vuoden 2017 tutkimus kertoo luvun olevan vieläkin suurempi.
Epäilemättä suurin tekijä on -
kristinuskon ja tieteen välillä nähty ristiriita.
Barna Groupin mukaan -
jopa 1/3 kristittyjen kotien nuorista aikuisista kokee, -
etteivät "kirkot ole ajan tasalla tiedemaailman kanssa -
ja 1/4:n mielestä kristinusko on epätieteellistä".
Suurin ikinä tehty kansallinen nuorison uskonnollisuuskartoitus -
osoitti, että 70 % nuorista amerikkalaisista uskoo, -
että "tieteen ja uskonnon opetukset ovat usein -
pohjimmiltaan ristiriidassa keskenään". Tähän juuri on iskettävä, -
koska tuore tutkimus on osoittanut aivan päinvastaista.
Apostoli Paavalin mukaan Jumalan olemassaoloa puoltavat todisteet -
on löydettävissä ennen kaikkea ympäröivästä maailmasta.
Hän kirjoittaa: "Sillä hänen näkymättömät ominaisuutensa, -
hänen iankaikkinen voimansa ja jumaluutensa ovat -
maailman luomisesta asti olleet nähtävissä -
ja ymmärrettävissä hänen teoissaan.
Siksi he eivät voi mitenkään puolustautua." (Room. 1:20)
Taivaan portilla et voi sanoa, että tiedemiesten enemmistö uskoi näin, -
niin minäkin uskoin niin. Se ei käy.
Täytyy itse päättää aineiston pohjalta, mihin uskoo.
Et voi mitenkään puolustautua, ellet oivalla ja näe.
Usein on kysymys halusta nähdä, ellet näe luomisen valtavuutta, -
tätä maailmankaikkeutta, joka Jumalan lakien mukaan toimii.
Tätä planeettaa, joka on järjestetty elinkelpoiseksi.
Näitä miljoonia eri lajeja ja ihmisen ihmeellisyyttä.
Jos kuittaat sen sattumalla ja darvinismilla, -
niin et voi puolustautua millään. Et voi vedota siihen, -
että sinulle on opetettu näin ja syyttää opettajiasi.
Kyllä se menee ihan omaan piikkiin.
Paavalin mukaan aineistoa on annettu ihan riittävästi, -
jotta jokainen voi halutessaan nähdä, mistä on kysymys.
Kristustahan vihataan siksi, että puhe Hänestä saa ihmiset huonotuulisiksi.
Se muistuttaa, että he syntisinä tarvitsevat Häntä.
Myös tämä elementti on mukana.
Kiitos, kun olit mukana. Jatketaan tutkimusta seuraavassa jaksossa.
Tekstitys: Tuula-Riitta Virrankare